ที่ว่าเก็บข้อมูล Blacklist หรือบัญชีดำ ไว้ในเครดิตบูโรนั้นเป็นจริงหรือไม่อย่างไร
จากบทความก่อนหน้าที่ผมได้นำเสนอเพื่อปูพื้นฐานเกี่ยวกับเครดิตบูโร โดยบอกเล่าความเข้าใจที่ถูกต้องและเป็นจริง ทั้งส่วนที่เป็นภารกิจ บทบาทหน้าที่ ความเกี่ยวข้องกับกระบวนการพิจารณาสินเชื่อ การใช้ข้อมูลเครดิตหรือข้อมูลเครดิตบูโรเพื่อเป็นปัจจัยในการวิเคราะห์สินเชื่อร่วมกับข้อมูลด้านรายได้ ด้านความสามารถในการชำระหนี้ ตลอดรวมถึงข้อมูลด้านหลักประกัน ในวันนี้ก็อยากจะเสนอในส่วนของความเข้าใจผิดอีกส่วนหนึ่งของผู้คนจำนวนไม่น้อยเกี่ยวกับเรื่อง &#8220;Blacklist หรือบัญชีดำ&#8221; ว่าทำไมต้องเก็บ แล้วมีลักษณะการเก็บอย่างไร ไอ้ที่ว่า Blacklist หรือบัญชีดำนั้น เป็นอุปสรรคกับการขอสินเชื่อ...จริงหรือไม่ เรามาเริ่มที่คำถามแบบบ้านๆ ที่มักจะได้ยินมาอยู่เสมอคือ
24 พ.ย. 2557

จากบทความก่อนหน้าที่ผมได้นำเสนอเพื่อปูพื้นฐานเกี่ยวกับเครดิตบูโร โดยบอกเล่าความเข้าใจที่ถูกต้องและเป็นจริง ทั้งส่วนที่เป็นภารกิจ บทบาทหน้าที่ ความเกี่ยวข้องกับกระบวนการพิจารณาสินเชื่อ การใช้ข้อมูลเครดิตหรือข้อมูลเครดิตบูโรเพื่อเป็นปัจจัยในการวิเคราะห์สินเชื่อร่วมกับข้อมูลด้านรายได้ ด้านความสามารถในการชำระหนี้ ตลอดรวมถึงข้อมูลด้านหลักประกัน ในวันนี้ก็อยากจะเสนอในส่วนของความเข้าใจผิดอีกส่วนหนึ่งของผู้คนจำนวนไม่น้อยเกี่ยวกับเรื่อง “Blacklist หรือบัญชีดำ” ว่าทำไมต้องเก็บ แล้วมีลักษณะการเก็บอย่างไร ไอ้ที่ว่า Blacklist หรือบัญชีดำนั้น เป็นอุปสรรคกับการขอสินเชื่อ...จริงหรือไม่ เรามาเริ่มที่คำถามแบบบ้านๆ ที่มักจะได้ยินมาอยู่เสมอคือ
ไปขอกู้เงิน เขาบอกว่าติดเครดิตบูโร เราไม่รู้ว่ามันคืออะไร ติดอย่างไร
อยากรู้จริงๆ ว่ามันคืออะไร จะต้องจุดธูปถามใครกัน ไอ้ที่บอกว่าติดบูโรเนี่ย
Blacklist หรือบัญชีดำ มันคืออะไร มันอยู่ตรงไหน
ธนาคารเมื่อไม่อยากให้เงินกู้ก็ชอบอ้างว่า ติด Blacklist ติดเครดิตบูโร
ทำไมต้องมาเก็บไว้ด้วย Blacklist นี่นะ มันเป็นอุปสรรคการขอกู้เงินของผู้คนที่กำลังเดือดร้อน
จากคำถามที่ระบุข้างต้นและอื่นๆ อีกมากมาย ผมอยากอธิบายเพื่อให้เกิดความชัดเจนเป็นข้อๆ ดังนี้ครับ
1. Blacklist หรือบัญชีดำ มันคืออะไร : ขออธิบายว่า ในเครดิตบูโรไม่เคยมีสิ่งที่เรียกว่า Blacklist หรือบัญชีดำแต่อย่างใดทั้งสิ้น จริงๆ แล้ว Blacklist คือความรู้สึกของตัวเราเองกับสิ่งที่ไม่ดี สิ่งที่เป็นผลร้าย สิ่งที่เป็นผลเสียต่อตัวเรา ตัวเราเองไม่อยากให้ใครเขารู้เขาเห็น ยิ่งเป็นคนที่เรากำลังพิจารณาเรื่องของเรา คนที่กำลังพิจารณาว่าจะให้ไม่ให้อะไรที่เราขอ คนที่กำลังพิจารณาให้คุณให้โทษกับเรา สิ่งที่เป็นผลเสียนี้อาจเป็นสิ่งที่เราทำเองในอดีตจะด้วยเหตุผลใดๆ ก็ตาม เช่น อยากได้เลยไปกู้มา ซื้อต่อมาจ่ายเงินตามสัญญาไม่ได้เลยเกิดประวัติการค้างชำระ หรือเป็นสิ่งที่คนอื่น เช่น ญาติพี่น้องมาทำให้เกิดในประวัติของเรา เช่น ใช้ชื่อเราไปกู้แล้วไม่จ่าย หวยเลยมาออกที่เรา งานเข้าที่เรา เป็นต้น หรือเราเคยเล่นมาก กิจกรรมเยอะตอนเรียนเลยทำให้บางวิชาได้เกรด D ทั้งที่เรียนดีมาโดยตลอด เวลาจะไปสมัครงานก็กังวล ก็กลัวคนสัมภาษณ์จะมาเห็นมาถาม เป็นต้น ความรู้สึกหงุดหงิด โกรธ ไม่ชอบกับสิ่งนี้คืออารมณ์ คำถามที่สำคัญก็คือ “ใครเป็นคนทำให้เกิดสิ่งที่ไม่ดี สิ่งที่อาจเป็นผลร้าย สิ่งที่อาจเป็นผลเสียต่อตัวเรา ต่อประวัติของเรา” พูดง่ายๆ ใครเป็นคนทำให้เรามีประวัติไม่ค่อยดีในสมุดพกพฤติกรรมของตัวเรา”
2. เมื่อ Blacklist หรือบัญชีดำไม่มีในเครดิตบูโรแล้ว สิ่งที่เป็นผลเสียต่อตัวเรา ต่อประวัติของเราคืออะไร : ขออธิบายว่าสิ่งนั้นคือ ประวัติการผิดนัดชำระหนี้ (default in loan payment) จะปรากฏและเข้าไปอยู่ในประวัติการชำระหนี้ของเราในเดือนที่มีการผิดนัดนั้น เพราะเมื่อเราไปกู้ยืมเงินใครเขามาแล้ว หลักสำคัญ คือ ต้องชำระเงินให้ครบให้ตรงตามเวลาที่ตกลงกัน เพราะ “สัญญาต้องเป็นสัญญา เป็นหนี้ก็ต้องใช้หนี้” เรียกว่า ใช้ครบใช้ตรงจึงเป็นคนมีวินัยทางการเงิน หากมีอะไรผิดเพี้ยนไปก็ถือได้ว่า ไม่ทำตามสัญญา มีการผิดนัดชำระหนี้เกิดขึ้น เมื่อข้อเท็จจริงเป็นอย่างนั้น สถาบันการเงินที่เป็นผู้ให้กู้ในบัญชีนั้นก็จะส่งข้อมูลเข้ามาที่เครดิตบูโรในเดือนนั้นว่า เจ้าของบัญชีสินเชื่อนั้นมีการค้างชำระหนี้ ดังนั้นหากจะมีอะไรติดขัดในการชำระหนี้ สิ่งที่ต้องทำอย่างแรกสุด คือ การพูดคุยหารือกับเจ้าหนี้อย่างเร็วที่สุด อย่าหลบลี้หนีหน้า ไม่รับโทรศัพท์เป็นอันขาด...นะครับ